Sovet-Unio iĝis plurpartia duon-prezidenta respubliko de marto 1990 ĝis ĝia dissolvo en decembro 1991, rezultigante dek unu novajn landojn (Armenio, Azerbajĝano, Belorusio, Kartvelio, Kazaĥio, Kirgizio, Moldavio, Taĝikio, Turkmenio, Ukrainio kaj Uzbekio), kiuj deklaris sian sendependecon de Sovet-Unio dum la jaro, dum la baltaj ŝtatoj (Estonio, Latvio kaj Litovio) reakiris sian sendependecon en septembro 1991 post la Kanta Revolucio. La resto de Sovet-Unio, kiu konsistigis la plej grandan parton de la areo, daŭris kun la establado de la Rusa Federacio en decembro 1991. Albanio kaj Jugoslavio forlasis komunismon inter 1990 kaj 1992. Antaŭ 1992, Jugoslavio fendiĝis en kvin novajn landojn, nome Bosnio kaj Hercegovino, Kroatio, Respubliko Makedonio, Slovenio, kaj la Federacia Respubliko Jugoslavio, kiu poste estis renomita Serbio kaj Montenegro en 2003 kaj fine fendiĝis en 2006 en du ŝtatojn, Serbio kaj Montenegro. Serbio tiam estis plue dividita kun la disiĝo de la parte agnoskita ŝtato Kosovo en 2008. Ĉeĥoslovakio dissolviĝis tri jarojn post la fino de la komunista regado
, disfendita pace en la Ĉeĥan Respublikon kaj Slovakion la 1an de januaro 1993. La efiko de tiuj eventoj estis sentita en multaj socialismaj ŝtatoj. Marksismo-Leninismo estis forlasita en landoj kiel Etiopio (1991), Suda Jemeno (1990, unuigita kun Norda Jemeno), Angolo (1991), Benino (1990), Kongo-Brazavil (1991), Mozambiko (1990), Somalio (1991), Afganio (1992), Angolo (1992), Mongolio (1992), kaj Kamboĝo (1993).